แฟนกินยาคุมแบบ 21 เม็ดตลอด เเต่มีเพศสัมพันธ์แบบเผลอเเตกใน เเล้วกินยาคุมฉุบเฉินไป จะท้องไหมครับ มีผลข้างเคียงอะไรมั้ย
 การกินยาคุมฉุกเฉิน ในกรณีทีเผลอปล่อยให้มีการหลั่งภายใน จะช่วยให้ไม่ท้องได้ 85-95 % แต่ต้องกินยาทันที ไม่เกิน 72 ชม เพราะตัวยาจะมีหน้าที่ไประงับไม่ให้ไข่ตก และทำให้มูกปากมดลูกหนาตัว ป้องกันอสุจิไม่ให้เข้าไปผสมกับไข่ในมดลูกได้ ถ้ากินยาคุมกำเนิด 21 เม็ดไม่ขาด ถูกต้องตรงวัน ตรงเวลา ก็ไม่จำเป็นต้องกินยาคุมฉุกเฉินอีกแล้วครับ เพราะยาคุมแบบแผง จะช่วยคุมกำเนิดได้ 98-99% ได้ผลดีกว่ายาคุมฉุกเฉินเสียอีกผลข้างเคียงที่พบบ่อย คือ เจ็บแน่นคัดหน้าอก วิงเวียนศีรษะ คลื่นไส้ ปวดท้อง ปจด มาก่อนหรือมาช้า ทางการแพทย์ไม่แนะนำให้ใช้ยาคุมฉุกเฉินพร่ำเพรื่อเพราะทำให้เกิดผลข้างเคียงไม่พึงประสงค์ได้บ่อย ระดับฮอร์โมนจะเสียไป ถ้าตั้งใจจะคุมกำเนิด ควรหาวิธีอื่นๆเช่นใชถุงยางหรือ ยาคุมแบบแผง จะมีประสิทธิภาพดีกว่า ครับ